เปิดแล้ว! ตลาดอาหารวัดไทย 'แอล เอ' คืนความสุขชุมชน หลังปิด 'โควิด' 2 ปี
ตลาดอาหารวัดไทยเพื่อชุมชน ที่นครลอส แอนเจลิส ซีึ่งปิดไปนานตั้งแต่การระบาดของโควิด-19 มาราว 2 ปี กลับมาเปิดให้บริการขายอาหารไทยอร่อยๆอีกครั้ง เมื่อต้นเดือนพฤศจิกายนที่ผ่านมา 
อนุชา พุทธารัตน์ ชาวไทยในลอส แอนเจลิส บอกความรู้สึกดีใจที่ได้กลับมาสัมผัสบรรยากาศ และชิมอาหารรสชาติถึงใจ จากพ่อค้าแม่ค้าในตลาดอาหารวัดไทย ของ วัดไทยลอส แอนเจลิส เมืองนอร์ธ ฮอลลีวูด รัฐแคลิฟอร์เนีย อีกครั้ง หลังจากตลาดต้องห่างหายและปิดตัวไปนานกว่า 2 ปี เพราะสถานการณ์การระบาดของโควิด-19 แกร์เรตต์ ลาร์สสััน (Garratte Larsson) และ เบรนท์ เดเมอร์ส (Brent Demers) ชาวอเมริกันในลอส แอนเจลิส บอกว่า พวเขามีช่วงเวลาดีๆ ที่ได้มาเยือนตลาดอาหารวัดไทยอีกครั้ง วันนี้ แกร์เรตต์ เลือกรับประทาน ก๋วยเตี๋ยวหมู ลูกชิ้น ส่วนคุณเบรนท์ ชิม ไก่ทอด ที่มาพร้อมกับน้ำจิ้มรสเด็ด พวกเขาบอกกับ 'วีโอเอ' ว่า สุดประทับใจในอาหารปรุงสดๆ รสชาติไทยแท้ ที่มาพร้อมบรรยากาศที่ดี และผู้คนที่ยอดเยี่ยม การกลับมาใหม่ของตลาดอาหารวัดไทยในครั้งนี้ มาพร้อมกับมาตรการป้องกันที่ร้านค้าต่างๆ ต้องใช้ผ้าใบกั้น และเปิดช่องส่งอาหารเพียงเล็กน้อย ตามข้อกำหนดของหน่วยงานสาธารณสุข แห่งนครลอส แอนเจลิส (Health Department) ขณะที่นักชิมและผู้คนที่ยืนรอคอยซื้อหาเมนูคาวหวาน ยังคงต้องเว้นระยะห่างแบบพอดี จนแถวยาวเหยียดเพื่อเลือกชิมเมนูอิ่มท้อง สุเมธ ติลกมลกุล ชาวไทยในนครลอส แอนเจลิส บอกว่า ตื่นเต้นกับบรรยากาศที่เริ่มกลับมาเหมือนเดิม แต่ก็ยังคงเต็มไปด้วยมาตรการป้องกันและข้อห้ามต่างๆมากกมาย สุเมธ กล่าว กับ 'วีโอเอ ไทย' ชาว ติลกมลกุล (Chau Tilakamonkul) ภรรรยาเชื้อสายจีน-อเมริกัน บอกว่า มีความสุขมากที่ได้เห็นตลาดไทยกลับมา และมีชีวิตชีวาเหมือนเดิม สาธกา กมลวัทน์ ชาวไทยที่เดินทางมาเที่ยวอเมริกา บอกว่า รู้สึกถึงบรรยากาศของตลาดที่คล้ายกับเมืองไทย รวมทั้งมั่นใจในมาตรการป้องกัน เมนูอาหารที่หลากหลาย แต่รับประกันได้ในความอร่อย เพราะร้านค้าแต่ละแห่งล้วนได้รับคัดเลือกจากการประกวดของคณะกรรมการตลาดอาหารวัดไทยเพื่อชุมชน โดยจะมีการผลัดเปลี่ยนหมุมเวียนมาแต่ละร้านมาให้บริการทุกสองสัปดาห์ ตลาดนัดอาหารสุดสัปดาห์ จึงสร้างความมีชีวิตชีวาขึ้นอีกครั้งให้กับผู้คนในชุมชนไทยในลอส แอนเจลิส หลายคนดีใจที่ได้กลับมาใช้ชีวิตใกล้สภาวะปกติ อีกครั้ง แม่ค้าขายขนมหวาน ในนครลอส แอนเจลิส บอกว่า รู้สึกดีใจที่ๆได้กลับมาหารายได้ใหอีกครั้ง หลังจากผ่านช่วงยากลำบากมาตลอดการระบาดของโควิด แม่ค้าขายกล้วยทอดวัดไทย บอกว่า รู้สึกดีใจ เพราะมีความผูกพันกับตลาดแห่งนี้มาตั้งแต่เริ่มก่อตั้งตลาดวัดไทยเมื่อหลายปีก่อน Dannette Kayano และ Henry Crause ชาวอเมริกัน ในย่านนอร์ธ ฮอลลีวูด บอกว่า ประทับใจในตลาดแห่งนี้และจะกลับมาอีกครั้ง พร้อมทั้งจะแนะนำให้เพื่อนๆญาติมาเที่ยวชิมอาหารถูกปาก รสชาติถูกใจกันทุกวันเสาร์ อย่างแน่นอน